ਨੀਤੀ ਆਯੋਗ
ਅਟਲ ਇਨੋਵੇਸ਼ਨ ਮਿਸ਼ਨ, ਨੀਤੀ ਆਯੋਗ ਨੇ ‘ਇਨੋਵੇਸ਼ਨ ਫਾਰ ਯੂ ਐਂਡ ਦ ਇਨਜੀਨੀਅਸ ਟਿੰਕਰਰਸ ਜਾਰੀ ਕੀਤੇ
ਅਟਲ ਇਨੋਵੇਸ਼ਨ ਮਿਸ਼ਨ , ਨੀਤੀ ਆਯੋਗ ਨੇ ਅੱਜ ‘ਇਨੋਵੇਸ਼ਨ ਫਾਰ ਯੂ’-ਖੇਤੀਬਾੜੀ ਉੱਤੇ ਕੇਂਦ੍ਰਿਤ ਇਨੋਵੇਸ਼ਨਾਂ ਦਾ ਇੱਕ ਸੰਗ੍ਰਹਿ , ਜਿਸ ਵਿੱਚ ਏਆਈਐੱਮ ਦੇ ਅਟਲ ਇਨਕਿਊਬੇਸ਼ਨ ਕੇਂਦਰਾਂ  ਦੁਆਰਾ ਸਮਰਪਿਤ 70 ਸਟਾਰਟਅੱਪ ਨੂੰ ਸ਼ਾਮਿਲ ਕੀਤਾ ਗਿਆ ਹੈ, ਦੇ ਦੂਜੇ ਸੰਸਕਰਣ ਅਤੇ ਦ ਇਨਜੀਨੀਅਸ ਟਿੰਕਰਰਸ – ਤਕਨੀਕੀ ਉੱਤੇ ਇਨੋਵੇਸ਼ਨਾਂ ਦਾ ਸੰਗ੍ਰਹਿ ਜਿਸ ਵਿੱਚ ਭਾਰਤ ਦੀ ਅਟਲ ਟਿੰਕਰਿੰਗ ਲੈਬ  ਤੋਂ 41 ਇਨੋਵੇਸ਼ਨ ਸ਼ਾਮਿਲ ਹਨ , ਨੂੰ ਜਾਰੀ ਕੀਤਾ ਹੈ ।
ਸੁਤੰਤਰਤਾ ਦੇ 75ਵੇਂ ਸਾਲ ਵਿੱਚ ਚੱਲ ਰਹੇ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਦੌਰਾਨ ਜਾਰੀ ਕੀਤੀਆਂ ਗਈਆਂ ਇਹ ਦੋਨਾਂ ਕਿਤਾਬਾਂ ਭਾਰਤ ਦੇ ਨੌਜਵਾਨ ਇਨੋਵੇਟਰਾਂ ਦੀਆਂ ਸਫਲਤਾ ਦੀਆਂ ਕਹਾਣੀਆਂ ਦਾ ਉਤਸਵ ਹਨ । ‘ਇਨੋਵੇਸ਼ਨ ਫਾਰ ਯੂ ਭਾਰਤ ਦੇ ਉੱਦਮੀ ਨਜ਼ਰੀਏ ਵਾਲੇ ਲੋਕਾਂ ਦੁਆਰਾ ਭਵਿੱਖ ਲਈ ਅੱਜ ਦੀਆਂ ਸਮੱਸਿਆਵਾਂ ਨੂੰ ਹੱਲ ਕਰਨ ਵਿੱਚ ਸਫਲ ਇਨੋਵੇਸ਼ਨਾਂ ਦਾ ਸੰਕਲਨ ਹੈ , ਜਦੋਂ ਕਿ ਦ ਇਨਜੀਨੀਅਸ ਟਿੰਕਰਰਸ ਏਟੀਐੱਲ ਮੈਰਾਥਨ ਵਿੱਚ ਭਾਗ ਲੈਣ ਵਾਲੇ ਨੌਜਵਾਨ ਵਿਦਿਆਰਥੀ ਇਨੋਵੇਟਰਾਂ ਦੁਆਰਾ ਬਣਾਏ ਗਏ ਬਿਹਤਰੀਨ ਇਨੋਵੇਸ਼ਨਾਂ ਦਾ ਸੰਕਲਨ ਹੈ । ਏਟੀਐੱਲ ਮੈਰਾਥਨ ਵਿੱਚ ਸਕੂਲੀ ਵਿਦਿਆਰਥੀਆਂ ਨੂੰ ਰੋਜਮਰ੍ਹਾ ਦੀਆਂ ਸਮੱਸਿਆਵਾਂ ਦਾ ਸਮਾਧਾਨ ਕਰਨ ਲਈ ਸੱਦਾ ਦਿੱਤਾ ਗਿਆ ਸੀ ।
‘ਦ ਇਨਜੀਨੀਅਸ ਟਿੰਕਰਰਸ’ ਨੇ ਸਮਾਧਾਨ ਕੱਢਣ ਦੇ ਲਈ ਏਟੀਐੱਲ ਵਿੱਚ ਉਪਲੱਬਧ ਆਧੁਨਿਕ ਤਕਨੀਕੀ ਦਾ ਲਾਭ ਉਠਾਇਆ । ਇਨ੍ਹਾਂ ਨੌਜਵਾਨ ਵਿਚਾਰਕਾਂ ਨੇ ਆਪਣੇ ਸਮੁਦਾਏ ਦੇ ਮੈਬਰਾਂ ਦੇ ਨਾਲ ਗੱਲਬਾਤ ਕਰਕੇ ਅਤੇ ਉਨ੍ਹਾਂ ਦੀਆਂ ਜ਼ਰੂਰਤਾਂ ਅਤੇ ਮੰਗਾਂ ਦੇ ਅਨੁਰੂਪ ਇੱਕ ਪ੍ਰੋਟੋਟਾਈਪ ਤਿਆਰ ਕਰਕੇ ਆਪਣੇ ਬੂਤੇ ਸਮੱਸਿਆ ਦੀ ਅਸਲ ਸਥਿਤੀ ਦੀ ਪਹਿਚਾਣ ਕੀਤੀ । ਆਪਣੇ ਸਮੁਦਾਏ ਵਿੱਚ ਬਦਲਾਅ ਲਿਆਉਣ ਦੇ ਉਨ੍ਹਾਂ ਦੇ ਦ੍ਰਿੜ੍ਹ ਸੰਕਲਪ ਨੇ ਉਨ੍ਹਾਂ ਦਾ ਮਾਰਗਦਰਸ਼ਨ ਕੀਤਾ ਅਤੇ ਉਹ ਏਟੀਐੱਲ ਮੈਰਾਥਨ 2019 ਵਿੱਚ ਭਾਰਤ ਲਈ ਸਿਖਰਲੇ 41 ਇਨੋਵੇਸ਼ਨ ਬਣਾਉਣ ਵਿੱਚ ਸਫਲ ਰਹੇ ।
ਇਸ ਵਿੱਚ , ਆਪਣੇ ਦੂਜੇ ਸੰਸਕਰਣ ਵਿੱਚ ‘ਇਨੋਵੇਸ਼ਨ ਫਾਰ ਯੂ , ਨੇ ਖੇਤੀਬਾੜੀ ਅਤੇ ਸੰਬੰਧਿਤ ਸੇਵਾਵਾਂ ਦੇ ਖੇਤਰ ਵਿੱਚ ਸਟਾਰਟਅਪ ਅਤੇ ਇਨੋਵੇਸ਼ਨਾਂ ਉੱਤੇ ਧਿਆਨ ਕੇਂਦ੍ਰਿਤ ਕੀਤਾ ਹੈ । ਇਹ ਕਿਤਾਬ ਦੇਸ਼ ਭਰ ਵਿੱਚ ਫੈਲੇ ਅਟਲ ਇਨਕਿਊਬੇਸ਼ਨ ਕੇਂਦਰਾਂ ਵਿੱਚ ਤਿਆਰ ਕੀਤੇ ਗਏ 70 ਖੇਤੀਬਾੜੀ - ਤਕਨੀਕੀ ਸਟਾਰਟਅੱਪਸ ਦਾ ਸੰਕਲਨ ਹੈ । ਇਹ ਸਟਾਰਟਅਪ ਆਧੁਨਿਕ ਖੇਤੀ ਦੀਆਂ ਸਮੱਸਿਆਵਾਂ ਦੇ ਸਮਾਜਿਕ ਰੂਪ ਨਾਲ ਪਰਸੰਗਿਕ ਸਮਾਧਾਨ ਪ੍ਰਦਾਨ ਕਰਨ ਲਈ ਏਆਈ , ਆਈਓਟੀ , ਅਤੇ ਆਈਸੀਟੀ ਵਰਗੀਆਂ ਮੋਹਰੀ ਤਕਨੀਕਾਂ ਦਾ ਲਾਭ ਉਠਾ ਰਹੇ ਹਨ । ਇਸ ਕਿਤਾਬ ਦਾ ਪਹਿਲਾਂ ਸੰਸਕਰਣ ਸਿਹਤ ਦੇਖਭਾਲ ਵਿੱਚ ਇਨੋਵੇਸ਼ਨਾਂ ਉੱਤੇ ਕੇਂਦ੍ਰਿਤ ਸੀ , ਜਿਸ ਨੂੰ ਇਸ ਸਾਲ ਅਕਤੂਬਰ ਵਿੱਚ ਲਾਂਚ ਕੀਤਾ ਗਿਆ ਸੀ ।
ਨੀਤੀ ਆਯੋਗ ਦੇ ਵਾਈਸ-ਚੇਅਰਮੈਨ ਡਾ . ਰਾਜੀਵ ਕੁਮਾਰ , ਨੀਤੀ ਆਯੋਗ ਦੇ ਮੈਂਬਰ ਖੇਤੀਬਾੜੀ ਪ੍ਰੋ. ਰਮੇਸ਼ ਚੰਦ , ਮਾਇਗੋਵ ਦੇ ਸੀਈਓ ਅਭੀਸ਼ੇਕ ਸਿੰਘ ਅਤੇ ਨੀਤੀ ਆਯੋਗ ਵਿੱਚ ਅਟਲ ਇਨੋਵੇਸ਼ਨ ਮਿਸ਼ਨ ਦੇ ਮਿਸ਼ਨ ਡਾਇਰੈਕਟਰ ਡਾ. ਚਿੰਤਨ ਵੈਸ਼ਣਵ ਦੀ ਮੌਜੂਦਗੀ ਵਿੱਚ ਅੱਜ ਵਰਚੁਅਲੀ ਇਨ੍ਹਾਂ ਦੋਨਾਂ ਡਿਜੀਟਲ ਕਿਤਾਬਾਂ ਨੂੰ ਪੇਸ਼ ਕੀਤਾ ਗਿਆ ।
ਨੀਤੀ ਆਯੋਗ ਦੇ ਵਾਈਸ-ਚੇਅਰਮੈਨ ਨੇ ਟਿੰਕਰ ਅਤੇ ਉੱਦਮੀਆਂ ਦੀ ਪ੍ਰਸ਼ੰਸਾ ਕਰਦੇ ਹੋਏ ਕਿਹਾ - ਅੱਜ ਸਾਨੂੰ ਪਹਿਲਾਂ ਤੋਂ ਕਿਤੇ ਅਧਿਕ , ਅਤੇ ਅਧਿਕ ਟਿੰਕਰਰਾਂ ਅਤੇ ਇਨੋਵੇਟਰਾਂ ਦੀ ਜ਼ਰੂਰਤ ਹੈ , ਜੋ ਸਮੱਸਿਆਵਾਂ ਨੂੰ ਸਮਝ ਸਕਣ ਅਤੇ ਭਾਰਤੀ ਸਮਾਜ ਲਈ ਉਪਯੁਕਤ ਸਮਾਧਾਨ ਦੇ ਸਕਣ ।
ਨੀਤੀ ਆਯੋਗ ਦੇ ਵਾਇਸ ਚੇਅਰਮੈਨ ਦੀਆਂ ਗੱਲਾਂ ਨੂੰ ਅੱਗੇ ਵਧਾਉਂਦੇ ਹੋਏ ਆਯੋਗ ਦੇ ਮੈਂਬਰ ਖੇਤੀਬਾੜੀ ਪ੍ਰੋ. ਰਮੇਸ਼ ਕੁਝ ਨੇ ਏਆਈਐੱਮ ਟੀਮ ਨੂੰ ਵਧਾਈ ਦਿੱਤੀ ਅਤੇ ਦੋਨਾਂ ਕਿਤਾਬਾਂ ਦੇ ਸੰਕਲਨ ਵਿੱਚ ਕੀਤੇ ਗਏ ਉਨ੍ਹਾਂ ਦੇ ਯਤਨਾਂ ਦੀ ਪ੍ਰਸ਼ੰਸਾ ਕੀਤੀ । ਇਸ ਦੇ ਇਲਾਵਾ ਉਨ੍ਹਾਂ ਨੇ ਕਿਹਾ , ਇਹ ਦੇਖਣ ਵਿੱਚ ਬਹੁਤ ਵਧੀਆ ਲੱਗ ਰਿਹਾ ਹੈ ਕਿ ਖੇਤੀਬਾੜੀ - ਤਕਨੀਕੀ ਖੇਤਰ ਵਿੱਚ ਕਈ ਸਟਾਰਟਅੱਪ ਹਨ ਜੋ ਉਭੱਰਦੇ ਬਜ਼ਾਰਾਂ ਤੱਕ ਪਹੁੰਚਣ ਵਿੱਚ ਸਮਰੱਥ ਹਨ ਅਤੇ ਵੱਡੇ ਪੈਮਾਨੇ ਉੱਤੇ ਸੰਸਥਾਗਤ ਨਿਵੇਸ਼ ਅਤੇ ਹੋਰ ਹਿਤਧਾਰਕਾਂ ਨੂੰ ਆਕਰਸ਼ਿਤ ਕਰਦੇ ਹਨ ।
ਅਟਲ ਇਨੋਵੇਸ਼ਨ ਮਿਸ਼ਨ ਦੇ ਮਿਸ਼ਨ ਡਾਇਰੈਕਟਰ ਡਾ. ਚਿੰਤਨ ਵੈਸ਼ਣਵ ਨੇ ਦੋਨਾਂ ਕਿਤਾਬਾਂ ਵਿੱਚ ਸ਼ਾਮਿਲ ਕੀਤੇ ਗਏ ਉੱਦਮੀਆਂ ਅਤੇ ਨੌਜਵਾਨ ਵਿਚਾਰਕਾਂ ਨੂੰ ਵਧਾਈ ਦਿੱਤੀ ਅਤੇ ਕਿਹਾ , ਮੈਨੂੰ ਉਮੀਦ ਹੈ ਕਿ ਹਰ ਇਨੋਵੇਸ਼ਨ ਦੇ ਪਿੱਛੇ ਦੀਆਂ ਕਹਾਣੀਆਂ ਅਤੇ ਵਿਚਾਰ ਦੇਸ਼ਭਰ ਦੇ ਲੱਖਾਂ ਹੋਰ ਸਟਾਰਟਅੱਪ , ਇਨੋਵੇਟਰਾਂ ਅਤੇ ਨੌਜਵਾਨ ਵਿਚਾਰਕਾਂ ਨੂੰ ਸਮਾਜਿਕ - ਆਰਥਿਕ ਪ੍ਰਭਾਵ ਦੇ ਨਾਲ ਨਵੇਂ , ਬਿਹਤਰੀਨ ਅਤੇ ਟਿਕਾਊ ਸਮਾਧਾਨ ਤਿਆਰ ਕਰਨ ਲਈ ਪ੍ਰੇਰਿਤ ਕਰਨਗੇ ਜੋ ਨਾ ਕੇਵਲ ਸਾਡੇ ਦੇਸ਼ ਲਈ ਬਲਕਿ ਪੂਰੀ ਦੁਨੀਆ ਲਈ ਹਿਤਕਾਰੀ ਹੋਵੇਗਾ ।
ਇਸ ਮੌਕੇ ਉੱਤੇ ਮਾਇਗਾਵ ਦੇ ਸੀਈਓ ਅਭਿਸ਼ੇਕ ਸਿੰਘ ਨੇ ਕਿਹਾ , ਸੰਗ੍ਰਹਿ ਵਿੱਚ ਸ਼ਾਮਿਲ ਜ਼ਮੀਨੀ ਪੱਧਰ ਦੇ ਇਨੋਵੇਸ਼ਨਾਂ ਨੂੰ ਵੇਖਕੇ ਮੈਨੂੰ ਬਹੁਤ ਖੁਸ਼ੀ ਹੋ ਰਹੀ ਹੈ ਅਤੇ ਇਹ ਸਾਡੇ ਨੌਜਵਾਨ ਇਨੋਵੇਟਰਾਂ ਦੇ ਸੋਚਣ ਦੇ ਤਰੀਕੇ ਦੀ ਇੱਕ ਝਾਂਕੀ ਹੈ । ਮੈਂ ਸਾਰੇ ਪ੍ਰਤੀਯੋਗੀਆਂ ਨੂੰ ਇਸ ਤਰ੍ਹਾਂ ਦੇ ਸ਼ਾਨਦਾਰ ਵਿਚਾਰਾਂ ਦੀ ਕਲਪਨਾ ਕਰਨ ਅਤੇ ਇੰਨੀ ਰਚਨਾਤਮਕਤਾ ਅਤੇ ਉੱਦਮ ਦੇ ਨਾਲ ਇਨੋਵੇਸ਼ਨਾਂ ਨੂੰ ਵਿਕਸਿਤ ਕਰਨ ਲਈ ਵਧਾਈ ਦਿੰਦਾ ਹਾਂ । ਮੈਨੂੰ ਭਰੋਸਾ ਹੈ ਕਿ ਇਸ ਤਰ੍ਹਾਂ ਦੇ ਵਿਚਾਰ ਭਾਰਤ ਅਤੇ ਦੁਨੀਆ ਦੇ ਪਹਿਲੇ ਤੋਂ ਵਿਕਸਿਤ ਬਜ਼ਾਰ ਵਿੱਚ ਇੱਕ ਵੱਡਾ ਬਦਲਾਅ ਲਿਆਉਣਗੇ । ਕਿਤਾਬ ਵਿੱਚ ਸ਼ਾਮਿਲ ਕੀਤੇ ਗਏ ਇਨੋਵੇਟਰ ਭਾਰਤ ਦੇ ਸਾਰੇ ਨਵੋਦਿਤ ਇਨੋਵੇਟਰਾਂ ਲਈ ਆਦਰਸ਼ ਹਨ ਅਤੇ ਉਨ੍ਹਾਂ ਨੂੰ ਵਿਗਿਆਨ ਅਤੇ ਤਕਨੀਕੀ ਦੇ ਮਾਧਿਅਮ ਰਾਹੀਂ ਭਾਰਤ ਵਿੱਚ ਇੱਕ ਵੱਡਾ ਬਦਲਾਅ ਲਿਆਉਣ ਲਈ ਆਪਣੇ ਵਿਚਾਰਾਂ ਨੂੰ ਵਿਕਸਿਤ ਕਰਨ ਲਈ ਪ੍ਰੇਰਿਤ ਕਰਨਗੇ।”
ਅਟਲ ਇਨੋਵੇਸ਼ਨ ਮਿਸ਼ਨ ਦੇ ਤਹਿਤ ਡਿਜੀਟਲ ਕਿਤਾਬ ਲੜੀ – ‘ ਇਨੋਵੇਸ਼ਨ ਫਾਰ ਯੂ’ ਤੁਹਾਡੇ ਲਈ ਅਟਲ ਇਨਕਿਊਬੇਸ਼ਨ ਕੇਂਦਰਾਂ ਦੀ ਮਦਦ ਨਾਲ ਸਟਾਰਟਅੱਪਸ ਦੇ ਸਰਵਸ਼੍ਰੇਸਠ ਇਨੋਵੇਸ਼ਨ ਅਤੇ ਉੱਦਮੀ ਲੈ ਕੇ ਆਈ ਹੈ। ਲੜੀ ਦੇ ਅਗਲੇ ਸੰਸਕਰਣ ਸਿੱਖਿਆ - ਤਕਨੀਕੀ , ਮੋਬਿਲਿਟੀ , ਈਵੀ ਜਿਹੇ ਹੋਰ ਉਭੱਰਦੇ ਖੇਤਰਾਂ ਉੱਤੇ ਕੇਂਦ੍ਰਿਤ ਹੋਣਗੇ । ਦ ਇਨਜੀਨੀਅਸ ਟਿੰਕਰਰਸ ਲੜੀ ਵਿੱਚ ਉਵੇਂ ਕਹਾਣੀਆਂ ਹਨ ਜੋ ਨੌਜਵਾਨ ਇਨੋਵੇਟਰਾਂ ਦੇ ਵਿਕਾਸ ਅਤੇ ਉਨ੍ਹਾਂ ਦੇ ਨਜ਼ਰੀਏ ਦੀ ਝਲਕ ਦਿੰਦੀਆਂ ਹਨ । ਇਹ ਉਨ੍ਹਾਂ ਵਿਦਿਆਰਥੀਆਂ ਦੀ ਸਫਲਤਾ ਦਾ ਉਤਸਵ ਮਨਾਉਣ ਅਤੇ ਉਨ੍ਹਾਂ ਨੂੰ ਹੁਲਾਰਾ ਦੇਣ ਦਾ ਇੱਕ ਯਤਨ ਹੈ , ਜਿਨ੍ਹਾਂ ਨੇ ਅਟਲ ਟਿੰਕਰਿੰਗ ਲੈਬ ਦੀ ਰਾਸ਼ਟਰਵਿਆਪੀ ਇਨੋਵੇਸ਼ਨ ਚੁਣੌਤੀ - ਏਟੀਐੱਲ ਮੈਰਾਥਨ ਵਿੱਚ ਆਪਣੇ ਸਾਹਮਣੇ ਰੱਖੀਆਂ ਸਮੱਸਿਆਵਾਂ ਦੇ ਬਿਹਤਰੀਨ ਸਮਾਧਾਨ ਦਿੱਤੇ ਹਨ ।
ਦ ਇਨਜੀਨੀਅਸ ਟਿੰਕਰਰਸ ਲਈ ਕਿਊਆਰ ਕੋਡ
ਇਨੋਵੇਸ਼ਨ ਫਾਰ ਯੂ ਲਈ ਕਿਊਆਰ ਕੋਡ
ਇਨੋਵੇਸ਼ਨ ਫਾਰ ਯੂ ਲਈ ਲਿੰਕ : https://aim.gov.in/pdf/Agriculture-and-Allied-Sectors.pdf
ਦ ਇਨਜੀਨੀਅਸ ਟਿੰਕਰਰਸ ਲਈ ਲਿੰਕ : https://aim.gov.in/pdf/ingenious-tinkerers.pdf